open-index/open-wikipedia-markdown huggingface dataset:
Middle English Dictionary

La ***Middle English Dictionary*** es un disionario de engles media publicida par la Universia de Michigan. Sua 15 000 pajes ofre un analise completa de la vocabulos e la usa per la periodo entre 1100 e 1500, fundida sur la analise de un colie de plu ca tre milion listas de sitas, la colie la plu grande disponable de esta tipo.

## Lia esterna
*Paje ueb ofisial
Caraoce

**Caraoce** (en japanes: カラオケ cara - "vacua", e オーケストラ ōcesutora - "orcestra") es un forma de diverti do musica es presentada de un canta famosa, e la cantor canta la testo en un microfono. La vose de la cantor orijinal es sutraeda de la musica o fada min forte. Normal, la testo es ance presentada, donce la cantor ave un aideta.

Caraoce es un diverta popular en Asia Este de sirca 1980, e lo ia es estendeda tra tota la mundo.
Gneto

La **gneto** es un jenera de gimnospermos, la sola jenera en la familia Gnetase e ordina Gnetales. Los es arbores, arboretas, e lianas tropical e sempreverde. No como otra gimnospermas, los posese dutos simple en la xilem. Alga spesies es posible la plantas prima cual es polenida par insetos, car sua fosiles ia aveni asosiada con la mecoteros poleninte e estinguida. Posible, los ia estende de sua orijin a la resta de la mundo tropical par flota sur la mares.
Capibara

La **capibara** *(Hydrochoerus hydrochaeris)* es la rodente la plu grande en la mundo. Sua relatas la plu prosima es la aguti, la xinxila, e la cavia. Los es nativa a America Sude, do los abita la savana e forestas densa prosima a acua. Los es un spesie multe sosial e pote es trovada en grupos tan grande de 100 individuas, an si plu comun en grupos de 10 a 20 individuas. La capibara no es un spesie menasada, ma es xasada per sua carne e pel.

La nom comun es derivada de sua nom en tupi ka'apiûara (comor de erbas magra). La nom siensal es de elinica per porco acual.
Ardide

La **ardides** es un familia de avias de la ordina siconiformes, e es clamada comun la **erones**.  La ardidas abita pantanes e come coneos, pexes, ranas, e otra spesies acual.
Eurilaimido

La **eurilaimidos** es paseriformos peti ci abita Africa susaharan e la estende de la Himalaias este a Indonesia e Filipina. Multe de eurilaimidos es avias briliante colorosa con testos larga, oios grande, e un beco larga, plata, e oncin. Los es de 13 a 28 cm de longia, e abita la baldacin densa de forestas umida, cual permete ce los pote asconde sua plumas briliante.
Felido

La **felidos** es un familia de mamales. La felido la plu familiar es la gato domada, cual ia es prima asosiada con umanas sirca 10,000 anios a ante. Ma la familia inclui tota otra gatos, incluinte la "gatos grande".

Felidos esistente es membros de du sufamilias: Panterinos (cual inclui tigres, leones, jaguares, e leopardos) e Felinos (cual inclui pumas, gepardos, linces, oselotes, e gatos domada).

La felidos prima ia es trovada en la eda oligosene, sirca 25 milion anios a ante. En la eda preistorial, un sufamilia tre ia esiste, nomida la Macairdontinos, cual ia inclui la "gatos con dentes sabrin", pe la smilodon bon conoseda.
Filepitido

**Filepitidos** es avia peti de la foresta con la du sesos clar indicada, con canuculas briliante colorida sirca la oios de la mases. Esta canunculas, cual es la plu persepable en la saison de reprodui, reseta sua colores de matrises de fibres de colajen. Esta metodo de pigmenti es unica entre animales. Los ave 12 plumas codal sur codas multe corta. Sua sirinje es caxida en un anelo broncial grande e los ave linguas forcida cual es spesialida per nestivoria. Los ave un pluma prima esterna longa cual zumbi cuando los vola, cual es posible usada per sinia en cortea.
Leon

La **leon** (*Panthera leo*) es un mamal carnivor en la familia Felido. El es un gato musculosa, con un peto profonda, un testa corta e ronda, un colo reduida, oreas ronda, e un mexa a la fini de sua coda. La leon es sesal dimorfe; mases es plu grande ca femas e pesa entre 150 a 250 kg per mases e 120 a 182 kg per femas. La mas ave un crinera protendente, cual es la marca la plu reconosable de la spesies. Un asosia de leones es composada de alga mases adulte, femas relatada, e leonetas. Grupos de femas xasa tipal con lunlotra, xef xasante ungulatos grande. La spesies es un predor culminante, ma los foraje cuando oportunias aveni. Alga leones es conoseda como xasante umanas, an si la spesies no fa esta tipal.

Tipal, la leon abita savanas ma es asente de forestas densa. El es plu comun diurna ca otra gatos grande, ma cuando persegueda el ajusta a ativia a note e duilus. En la plestosene, la leon ia abita tra Eurasia, Africa, e America Norde, ma oji el ia es reduida a poplas fratida en Africa susaharan e un popla sever menasada en India ueste. La poplas en Africa ia descrese par sirca 43% pos la desenio de 1990 temprana. Poplas de leones no es asetada estra areas protejeda. An si la causa no es plen comprendeda, la perde de abita e frontis con umana es la causas per conserna la plu grande.

Un de la animales simbolal la plu reconoseda en cultures umana, la leon ia es depintada e scultada, mostrada sur banderas nasional e loca, e en filmas e leteratur contempora. Leones ia es mantenida en zos de la eda de la Impero Roman e ia es un spesie xef per esibi tra la mundo de la sentenio 18 tarda. Representas de leones ia es comun en a periodo paleolitica alta; siselis e depintas en la Cava Lascaux e Cava Chauvet en Frans ia es datida a 17,000 anios a pasada, e imajes ia es trovada en cuasi tota cultures antica e medieval cual coaveni con la estendes pasada e presente de la leon.
Coiote

La **coiote** *(Canis latrans)* es un spesie de canido cual abita America norde e sentral, de Panama en la sude, tra Mexico e la SUA, a Canada e Alaska en la norde. Ave 19 suspesies. An si la lupo gris es un relata cual es orijinal de Eurasia, pare ce la coiote ia evolui en America norde en la eda plestosene (1.8 milion anios a ante oji). La estende de la coiote ia grandi con la aveni de sivilia, e los reprodui fasil an en areas urban.
Efedra

**Efedra** es un jenera de arboretas de la familia de gimnospermos. La spesies variosa es sperdeda tra multe paises, nativa a America Norde sude-ueste, Europa sentral, Africa norde, Asia sude-ueste e sentra, Zina norde, e America Sude ueste. En climas temperada, la plu de spesies crese a costas o en tera arenosa, con esposa direta a la sol.
Acantisitido

Un **acantisito** es un paseriformo peti trovada en Zeland Nova como du spesies. Los es, per la plu parte, insetivores cual abita en forestas e areas alpal. Los no es bon volares, e alga de la spesies estinguida ia es posible nonvolante. Jeneral, los es sombre colorida, con brun-verde plumas. Los forma duples monogama per eleva sua enfantes, e usa nidos peti en arbores o entre rocas per sua ovos. Los es diurnal e, como tota paseriformos en Zeland Nova, los es tipal sentante.
Canido

La **canidos** es la familia biolojial de mamales carnivor e omnivor cual inclui canes domada, lupos, volpes, xacales, e coiotes, e multe otra mamales canin o min conoseda o estinguida. La familia es divideda a du tribus: caninios (relatada a lupos) e vulpinios (relatada a volpes).
Capra

La **capra domada** (*Capra aegagrus hircus*) es un suspesie de capra, cual ia es domada de la capra savaje de Asia sude-ueste e Europa este. El es un membro de la familia *[[Bovidae]]* e es prosima relatada a la ovea – ambos es en la sufamilia *Caprinae* de capras e antilopes.

Ave plu ca tresento razas diferente de capra.

Los es un de la spesies domada la plu vea. On ia usa los per sua lete, carne, capeles, e peles tra multe de la mundo. En la sentenio 20, los ia deveni ance poplal como animales de casa.
Te de bolas

Un **te de bolas **es un te dulse, fria o calda, con bolas de tapioca, sago, o coniac, o con pesos de jelatin de coco.  La te de bolas ave multe sabores como taro, menta, o pruna asida.
Vino

**Vino** es un bevida de alcol creada de la fermenta de la jus de la uva. La balansa cimical natural de uvas es tal ce los pote fermenta sin la ajunta de zucares, asidas, enzimas, o otra nutrintes. Vino es produida par fermenta uvas maxada usante fermentos variosa ce consuma la zucares trovada en la uvas e los a alcol. La formas diferente de uvas e fermentos es usada per crea la vinos diferente.
Axia

Un **axia** es un util simil a un axa, ma con lamina arcida, usada per talia o formi pesos grande de lenio.
Informatica

La **informatica** es la siensa e tecnica relateda a la tecnolojia de la transforma automatica e usa de la informa, par usa aparatos eletronica – spesial la computador.
Supracomputador

**Supracomputador** es un computador grande, estrema rapida, e cara usada per reali un numero enorme de calculas complicada e sofisticada. El pote  fa se operas basal en picosecondos(mil-bilioni de un secondo). Per ariva a esta rapidias estragrande, supracomputadores usa prosedadores numeros ce coopera juntada (prosede paralel). En pasada on ia usa tecnicas per fri prosedadores  asta zero asoluta de temperatur, donce se composantes condui eletrica plu rapida ce normal.
  
Supracomputadores es usada en predise de clima , dinamia de licuida, e airodinamia, modeli siensal de scala grande e esplora de olio, desinia de medisines, e desinia e anima un avion spasial movente en un filma sinemal.

Fabricores inclui Cray Research, IBM, Fujitsu, e NEC. Entre la supracomputadores la plu potiosa en mundo, 232 es en la SUA, 109 en Japan, e 140 en Europa, con 23 en la RU.
Sistem de opera

Un **sistem de opera** es un programa esensal per la opera de un computador. Lo furni, entre otra cosas:

* servis basa per la interata entre la computador e la usor;

* un interfas normal entre aparatos (*hardware*) e programas (*software*), afin un programa pote comunica fasil con aparatos de tipos diferente;

* per operas jeneral e frecuente, un biblioteca cual programas pote junta a se per evade la "reinventa de la rota" con cada programa de aplica.
Unix

**UNIX** es un sistem de opera multitaxal e multiusoral per computadores, developada inisial a la laborerias de AT&T e Bell Labs en 1970 par Ken Thompson, Dennis Ritchie e otras.

En la anios seguente, multe clones (plu o min conveninte) de esta sistem de opera ia apare. Aora la terma **Unix** (con leteras poca per destingui lo de UNIX, la marca ofisial) teni un colie grande de sistemes de opera. Alga de la sistemas como Linux e FreeBSD on pote oteni e usa sin custa.
----
**Sistemes de opera en la moda de UNIX**
*AIX
*Darwin
*FreeBSD
*HP-UX
*Irix
*Linux
*MacOS X
*Minix
*NetBSD
*OpenBSD
*PcBSD
*SCO
*Sinix
*Solaris
*Ultrics
*Unixware
*Xenix
Linux

**Linux** es la nom de un sistem de opera de computadores cual ia es creada, inisial como pasatempo, par Linus Torvalds, un studiante joven a la universia de Helsinki en Suomi.

Torvalds ia es interesada en Minix, un varia petida de la sistem de opera Unix, e ia deside developa un sistem con cualias superior e plu potente. La varia prima de Linux es publicida en la anio 1991 e Torvalds continua a labora a el asta 1994 cuando el publici la varia 1.0.

La nucleo de Linux, jeneral completida par composantes de la projeta GNU e par interfases grafical fundada sur x11, es publicida e dostribuida su la lisensa publica jeneral de GNU, donce el codigo es libre e otenable par la mundo total.

Aora, sentos de companias, organizas e personas publici sua propre sistemes de opera baseda sur Linux.
Latium

**Latium** (latina: *Lătĭŭm* ˈlatjʊ̃]) es un rejion de Italia norde-ueste en cual la site de Roma ia es fundida e ia deveni la capital de la Impero Roman.
Mine, Saga

**Mine** (三根町) ia es un vila en la provinse de Saga en Japan. La cuantia de popla ia es 7,361 e la area ia es 16.37 km² en 2003. La vila ia es combinada en 2005 con du otra vilas, e aora ave la nom Miyaci. Contra ce Mine es en la provinse de Saga, plu prosima ce la capital Saga es la site de Kurume, ce es separeda de Saga par la ponte Mamezubashi.

## Lias esterna
*La vea paje de Mine en Wayback Machine
Hunspell

**Hunspell** es un coretador de spele e un analisador de la forma de parolas per linguas ce ave parolas composada complicada.

En marto 2006 el deveni la coretador de spele normal de Ofisia Abrida.

Un usor de Hunspell pote crea un disionario per se lingua propre. El debe crea du fixes:

* un vocabulo (un lista de tota parolas basal);
* un lista de la regulas per combina un parola basal con prefisas e sufisas.

El pote muta esta du fixes en un disionario de Hunspell, usante la programa *buildhash*, ce produi un disionario de Ispell usable ance en Hunspell.

Hunspell posabli crea un coretador de spele per un lingua construida, a un modo rapida, fasil e bon. La parlores de lingua franca nova ta pote usa el con la editador de Ofisia Abri.

## Lias esterna

* Loca de rede de Hunspell
* Loca de rede de la parte multelingual de Ofisia Abrida
* Ofisia Abrida, en la vicipedia engles
* Hunspell, en la vicipedia engles
* Coretador de spele, en la vicipedia engles
* Informa supra Ispell
Biblioteca Real de Danmarc

La **Biblioteca Real de Danmarc** (dansce: *Det Kongelige Bibliotek*) es la biblioteca nasional de Danmarc e la biblioteca de la Universia de Kobenhavn. Lo es la biblioteca plu grande de la paises scandinavian.
Linguas afroasiatica

La **linguas afroasiatica** es un familia de linguas major, con 240 linguas e 240 milion parlores. Lo inclui la linguas antica como egiptian, ivri, e arami. Ance, lo inclui hausa, la lingua grande de Nijeria. La multe dialetos de arabi es parlada par plu ca 300 milion persones.

Semita
*Arabi. Un grupo de dialetos distinguida cual ia evoluida de protoarabi en Asia sude-ueste e Africa norde, con sirca 313 milion parlores; la lingua liturjial per muslimes.
*Amarina. Parlada en Itiopia, con sirca 25 milion parlores.
*Tigrinia. Parlada par sirca 7 milion persones en Ertra e Itiopia.
*Ivri. Parlada par sirca 5 milion persones e sirca 4 milion como un lingua de, en Israel e tra la mundo; ance la lingua liturjial per la popla ides.
*Gurage. Un grupo de linguas parlada par plu ca 2 milion persones en Itiopia.

Egiptian
*Egiptian (r n km.t, pronunsiada prosima a "ra n kumat"). Parlada en Egipte antica, atestada de la milenio tre aec; la frase complete scriveda la temprana conoseda ia es de sirca 2690 aec.
*Copta. Parlada en Egipte e como un lingua liturjial en la Eglesa Ortodox Copla e la Eglesa Catolica Copta; la grupo etnorelijiosa es composada de sirca 15 a 20 milion persones.

Berber
*Xilha. Parlada par sirca 7 milion persones en Maroc.
*Cabile. Parlada par sirca 5.6 milion persones en Jazair.
*Tamazigt atlas sentral. Parlada en Maroc par sirca 4.6 milion persones.
*Rifan. Parlada par sirca 4.2 milion persones en Maroc.
*Tuareg. Parlada par sirca 1 milion persones en Mali e Nijer; los abita la area la plu grande de la linguas berber, ma la plu parte es deserto.

Txadica
*Hausa. La lingua dominante en Nijeria norde, Gana, e Nijer sude, parlada como un lingua prima par sirca 40 milion persones, e como un lingua franca par 20 milion plu, tra Africa ueste e la Sahel.

Cuxitica
*Oromo. Parlada en Itiopia e Cenia par sirca 34 milion persones.
*Somali. Parlada par sirca 15 milion persones en Somalia, Djibouti, Itiopia este, e Cenia norde-este.
*Afar. Parlada par sirca 7.5 milion persones en Itiopia, Djibouti, e Ertra.

Omotica
*La linguas omotica es un grupo de linguas parlada en Itiopia sude-ueste, con sirca 6.2 milion parlores.
Oseanide

La **Oseanides** (elinica antica: *Ὠκεανίδες*, pl. de *Ὠκεανίς*) es la fias de la titanes Oseano e Tetis en la mitolojia elinica. Los es nimfas de acua e de oseano. Ance pote sinifia la fios de Oseano e Tetis, cual inclui otra dios de acua e rios.

## Lias esterna
* Theoi Project – Oceanides (engles)
Concista espaniol de la maias

La **concista espaniol de la maias** es la gera avenida durante la coloni espaniol de Mesoamerica, en la cual la concistores e sua aliadas ia domina gradal la teritorio asta alora ocupada per la maias en lo cual oji es la statos mexican de Yucatan, Campeche, Quintana Roo e ance Guatemala, Beliz, Onduras e Salvador. La concista de la teritorio ia comensa en la sentenio 16 e ia fini en 1697 con la defeta de la popla itza en lo ce oji es Peten (Guatemala).
Europa sentral

***[[Europa sentral]]**
**Deutxland
**Suiz
**Lictenstain
**Polsca
**Txesco
**Slovensco
**Osteraic
**Magiar
Sapaioido

La familia de **Sapaioido** ave sola un jenera con un spesie, la **sapaioa**. Lo abita la forestas pluvosa de terenos basa en Panama e America Sude norde-ueste. An si los es difisil per trova, los ave un estende grande e no es videda como perilida.

La sapaioa es un avia peti, colorida oliva, alga grado plu pal a su con un garga jalin. Lo prefere abita rieta e periodos longa perxi, e alora lo vola per come fruta o catura insetos en media de la aira.
Flajelata

Un **flajelata** es un selula o organisme con un o plu apendises nomida flajelos. La parola descrive ance un construi o nivel de organiza tipal de multe procariotas e eucariotas e sua modos de move. La parola no implica cualce relata o clasi de organismes cual posese flajelos.

La flajelos de eucariotas es suportada par microtubetas in un ordina spesifada, con nove duples fusada cual ensirca du microtubetas sentral. Estas estende de un corpo basal. In alga flajelatas, la flajelos move comedas en un sitosoma o boca, en cual la comeda es asorbada. Flajelos suporta comun capelas, nomida mastigonemes, o conteni bastetas. Sua ultrastrutur enata un rol importante en la clasi de eucariotas.

Entre protoctistes e animales microscopial, un flajetata es un organisme con un o plu flajetos. Alga selulas en animales pote es flajelatas, per esemplo la spermatozones de la plu filos. Plantas no produi selulas con flajelos, ma filises, moses, alges verde, e alga gimnospermas ave los. Simil, la plu de fungos no produi selulas con flajelos, ma la fungos primitiva "citrides" ave los. Multe protistes ave la forma de flajelatas de sola un selula.

Flajelos es plu comun usada per propulsa. En la plu de tal organismes, la flajelos es locida a o prosima a la anterior de la selula, per esemplo, en la euglenas. Comun, on ave un flajelo dirijeda a ante e un es estende a pos. Entre animales, fungos, e coanozones, on ave sola un flajelo posterior. Multe parasitos cual afeta la sania de umanas es flajelatas. E flajelatas es la consumantes major de produi prima e du en ecosistemes acual, consumante bateria e otra protistas.
Ameba

Un **ameba** o ameboida es un tipo de selula o organisme cual ave la capasia de cambia sua forma, prima par estende e retira pseudopodes. An si la nom refere plu comun a un grupo de protistas, on pote trova los entre la fungos, alges, e animales.

La amebas de la protistas cual es plu bon conoseda es la "amebas jigante", pd Caos carolinense e Ameba proteo, ambos cua ia es cultivada e studiada comun en clases e laborerias. Otra spesies bon conoseda es la "ameba cual comente serebros", pd Negleria foleri, la parasito interna Entameba histolitica, cual causa disenteria amebal, e la ameba multiselulal (o "mofo melmosa") Dictiostelio discoideo.
Siliata

La **siliatas** es un grupo de protistas con organetas simil a capelas nomida silia, cual es la mesma en strutur como flajelos, ma es jeneral plu corta e presente en un cuanta multe plu grande, con un modo ondante diferente de lo de flajelos. Silia aveni en tota membros de la grupo e es usada variosa per nada, rampe, afisa, come, e sensa. Tota modos de condui es coordinada par prosedes de siniales.

La siliatas es un grupo importante de la protisas, comun trovada a cualce loca con acua: en lagos, mares, rios, e la solo de tera. Sirca 3500 spesies ia es descriveda, e lo es posible ce la cuantia de spesies esistente pote ateni 30,000. Incluida en esta cuantia es multe ectosimbiotica e endosimbiotica spesies, e ance alga parasitos obligada e oportunal. Spesias varia en grandia de tan peti como 10 µm a tan grande como 4 mm longia, e inclui alga de la protozones la plu complicada en morfolojia.
Sporozon

La **sporozones** (ance clamada *Apicomplexa*) es un filo grande de protistas parasital. La plu posese un forma unica de organeta cual composa un tipo de plasto nomida un apicoplasto, e un strutur apical complicada. La organeta es un adata cual la sporozon aplica en la penetra de un selula ospitante.

Los es uniselulal e forma sporas. Tota spesies es endoparasitos obligada de animales, estra Nefromises, un simbiosica en animales maral. Strutures de move, como flajelas o pseudopodes, esiste sola en alga pasos de la gametas.

The Apicomplexa are a diverse group that includes organisms such as the coccidia, gregarines, piroplasms, haemogregarines, and plasmodia. Diseases caused by Apicomplexa include:

La sporozones es un grupo diversa cual inclui organismes como la cocsidias, gregarines, piroplasmas, hemogregarines, e plasmodio. Maladias causada par estas inclui:
:Babesiose (simil a malaria) (Babesia)
:Malaria (Plasmodio)
:Criptosporidiose (comun clamada "cripto" - diarea perilosa) (Cryptosporidio parvo)
:Cyclosporiase (diarea) (Cyclospora cayetanensis)
:Isosporiase (diarea) (Isospora belli)
:Toxoplasmose (gripin, comun transmeteda par gatos) (Toxoplasma gondi)
Modeli ferovial

**Modeli ferovial** es un pasatempo en cual sistemes de transporta ferovial es modelida a un proportio reduida.

La modeles proportial inclui locomotivas, veculos ferovial, trames, reles, semafores e vistas cual inclui: campania, vias, construidas, veculos, figures, lumina e cualias como rios, colinas e caniones.

La modeles ferovial la plu temprana ia es la 'ferovia de tapeto' en la desenio de 1940. Trenes eletrical ia apare sirca la comensa de la sentenio 20, ma estas ia es similis bruta. Aora modeli ferovial es plu realin e modelores crea posas de model ferovial, frecuente recrea locas real e periodos tra istoria.
Combinatoria

**Combinatoria** es la ramo de matematica cual trata la relatas entre la lados e angulos de triangulos e la funsionas pertinente de cualce angulos.
Armada Negra de Magiar

La **Armada Negra** (magiar: *Fekete sereg*) es la nom donada a la fortias militar servi su la rena de la re Matias Corvino de Magiar.

## Batalias
Esta armada ia luta contra:
* Txesces
* Impero Roman Santa
* Impero Osmanan
* Moldovanes
* La Stato Papal
* Sachsen
* Venezia
* La Rena de Polsca.
* Husites
Istoria de la mundo

La **istoria de la mundo** es la istoria de umania (o istoria umana), como determinada par arceolojia, antropolojia, jenetica, linguistica e otra disiplinas; e, per periodos pos la inventa de scrive, de la istoria rejistrada e de fontes e studias suordinada.
Biblioteca Nasional de Iran

La **Biblioteca Nasional de Iran** (farsi: *کتابخانه ملی ایران*) es locada en Teran (la site capital) con varia ramos sperdeda a cada parte de la site.
Pede (unias de mesura)

La **pede**  es un unia de longia antropica, tradisional usada par multe sosias tra istoria, incluinte la elinica, roman, xines, franses e otra partes de Europa ueste. La longia ia es tipal entre 250mm e 335mm, e plu comun divideda entre 12 (o a veses 16), ma la longia ia varia de pais a pais, site a site, an de comersia a comersia. La sola varia comun usada oji es lo de  England, do lo es nomida un *foot* ("pede"). Usa de la *foot* ia sperde tra la Impero Brites, e es usada en alga partes como un mesura tradisional, an si los ia adota la sistem metral. Sola la SUA usa la *foot* e mesuras relatada en la plu de sua ativias. Lo es definida como 0.3046 metres.

An cuando la usa de la metre ia comensa, atentas a uni la du sistemes continua. En Frans, per esemplo, los ia introdui la *pied métrique*, definida como  un tri de un metre. Esta esiste asta 1837. La pede internasional de oji coresponde a un pede umana con sapatos de grandia 13 (RU), 14 (mas, SUA), 15.5 (fema, SUA), o 48 (EU). Un pede es 12 ditos (*inches*, 25.4 mm), o 0.3048 m; tre pedes es un iard (*yard*), o 0.9144 m; 5380 pedes es un milia (*mile*), o 1.609344 km.

*deutx: Fuß
*nederlandes: voet
*dansce: fod
*franses: pied
*italian: piede
*portuges: pé
*espaniol: pie
*txecia: stopa
Diton (unias de mesura)

**Diton** (engles *inch*) es un unia de longia, cual egal 2,54 sentimetres esata. La diton orijinal ia es la *uncia* (diton) roman, cual ia egal 1/12 de un *pes* (pede), cual ia es normida en la rena de Agripa a sirca 0,97 ditones moderne, o sirca 2,46 sentimetres. La nom *uncia* es la orijina de la engles *inch*, pos la efetos de umlaut e palati sur la anglonorman *unce*.

La diton ia es definada en multe modos variosa tra Europa. Per la anglosasones de England temprana, la unia de longia ia es un *barleycorn* (gran de orzo), e pos 1066 e la invade par la normandes, tre de los ia composa un diton. En Frans, la defini de *pouce* (diton) varia de un rejion a un otra. Carlo la grande ia atenta normi mesuras par institui la *pied du roi* (diton de la re), cual ia egal 1,066 de un pede moderne, o 32,48 cm, de cual on deriva un *pouce* (diton) par divide par 12, o sirca 2,707 sentimetres. En Nederland, los usa la *voet* (pede), ma lo ia es composada de 11 *duimes* (ditones). Varias e noncoerentes simil esiste tra Europa.

En la Rena Unida e la plu de paises de la Comunia Brites, un *inch* ia es definida como 1/36 de la *imperial standard yard* (iard normal imperial), en un sistem prima definida en la *[[British Weights and Measures Act]]* (Ata brites de pesas e mesuras) de 1825. En 1930, la *[[British Standards Institution]]* (Institui de normas brites) ia adota la defini de un "inch" de esata 2.54 cm. La *[[American Standards Association]]* (Asosia de normas american) segue esta defini. Pos 1935, la industrias de 16 nasiones ia adota esta defini.

En 1875, 17 nasiones ia suscrive a la Trata de la Metre. De alora, cuasi tota nasiones de mundo usa la Sistem internasional de unias, acc la sistem metrica. An la nasiones anglofon, incluinte la SUA, usa lo ance, an si en coordina con la sistem vea.
Biblioteca de Catalunia

La **Biblioteca de Catalunia** (catalan: *Biblioteca de Catalunya*) es la biblioteca nasional de Catalunia. El ia es creada en 1907 como "Biblioteca de la Instituida de Studias Catalanes" (*Biblioteca de l'Institut d'Estudis Catalans* en catalan).
Biblioteca de la Congresa

La **Biblioteca de la Congresa** es un biblioteca de rexerca de la Congresa  de la Statos Unida de America, esente la biblioteca nasional de la Statos Unida e la plu vea instutui cultural federal en Statos Unida.
Biblioteca Nasional Széchényi

La **Biblioteca Nasional Széchény** (magiar: *Országos Széchényi Könyvtár*) es un biblioteca nasional de Magiar. El es locada en Budapest.
Biblioteca Nasional Slovensce

La **Biblioteca Nasional Slovensce** (Slovensce: *Slovenská národná knižnica*) es la depone legal e de diretos de autor de Slovensco. El es locada en Martin.

## Lias esterna
* Adirije de ueb
Biblioteca Nasional de Bangladex

La **Biblioteca Nasional de Bangladex** es la depone legal e de diretos de autor de Bangladex. Lo ia es constituida en 1971 ma lo trase se orijines a retro a 1891.
Biblioteca Nasional de Barat

La **Biblioteca Nasional de Barat** (bangla: *ভারতের জাতীয় গ্রন্থাগার*) en Belvedere Colcata es la biblioteca plu grande de Barat.
Biblioteca Nasional de Butan

La **Biblioteca Nasional de Butan** (dzongca: *འབྲུག་རྒྱལ་ཡོངས་དཔེ་མཛོད།*; pronunsiada *Druk Gyelyong Pedzö*) ia es fundida en 1967 per "conserva e promove la rica erita cultural e relijios" de Butan.
Biblioteca Nasional de Er

La **Biblioteca Nasional de Er** (eres: *Leabharlann Náisiúnta na hÉireann*) es la biblioteca nasional de Er locada en Dublin, en un construida desiniada par Thomas Newenham Deane.
Biblioteca Nasional de Australia

La **Biblioteca Nasional de Australia** es la plu grande biblioteca de Australia. Lo es su la acorda de la Ata de la Biblioteca Nasional per "mantenia e developa un colie nasional de mateiales de biblioteca, incluinte un colie completa de materiales de biblioteca relatada con Australia e la popla de Australia".
Biblioteca Nasional de Andora

La **Biblioteca Nacional de Andora** (catalan: *Biblioteca Nacional d'Andorra*) ia es creada en 1930. Lo es la depone legal de Andora.
Biblioteca Nasional de Espania

La **Biblioteca Nasional de Espania** (espaniol: *Biblioteca Nacional de España*) es la biblioteca plu grande de Espania. Lo es locada en la Madrid, la capital.
Biblioteca Nasional de Frans

La **Biblioteca Nasional de Frans** (franses: *Bibliothèque National de France*) es la biblioteca nasional de Frans, locada en Paris. Lo es intendeda de es la beneria de tota cual es publicida en Frans.
Biblioteca Nasional de Haiastan

La **Biblioteca Nasional de Haiastan** (haieren: *Հայաստանի Ազգային գրադարան*) es la depone legal de Haiastan. Lo es locada en Ierevan. La construi es de 1939, e lo es desiniada per ave sete miliones de libros.
Biblioteca Nasional de Polsca

La **Biblioteca Nasional de Polsca** (polsca: *Biblioteka Narodowa*) es la biblioteca sentral polsca propensada a la Ministreria de Cultur e Eritia Nasional de la Republica de Polsca.
Bahaisme

La **bahaisme** es un relijio monoteiste fundida en la sentenio 19 cual asentua la unia de umanas e de tota relijios, e la aspira a pas mundal.
Rosario

La **rosario** (de la latina, *rosarium* o "corona de rosas") es un forma de medita sur la vive tota de Jesus Cristo. Un costum de Catolicisme, lo es representada par un colie de granos liada, cual permete la conta de preas. Alga persones noncatolica ance prea con la rosario, como presbiterianes, luteranes e anglicanes.

La 16 de otobre, en la anio 2002, La papa Ioanes Paulus II ia crea la colie cuatro de misterios, clamada la misterios luminosa. La junta no es ofisial, ma los es aora popular con multe preores usante la rosario.

## Orijin

Multe relijios ave un forma de prear con granos, como la induisme, islam, etc. La persones relijio ia usa la petretas per contar cada prea. La monces ia debe memori tota la 150 salmos, e a pos, los ia developa un modo, tra preante la Nos Padre e la Ave Maria per cada salmo. E pos esta, tra veses en prea, la rosario ia es developada. El es simila como la Eglesa Ortodoxa de la Este, ci prea la **Prea de Jesus**.

La rosario developada conteni plu ce 50 granos contenida en grupos de des, e a la fini es un crus con la corpo de Jesus. Un grupo de des granos en un rosario es clamada un desenio, e per cada desenio, la preor medita de un parte de la vive de Jesus tra "la oios de Maria."

## La misterios

La preas per la rosario es nomida la misterios. Los recorda la avenis miraclosa en la vives de Jesus e Maria. La plu parte de la misterios es trovada en la Biblia.

**La misterios joiosa**

# **La Clama** (de la arcanjel Gabriel a Maria) Lucas 1:26-38
# **La Visita** (de Maria a sua cusin Elizabeta), Lucas 1:39-49
# **La Nase** (de nosa Senior Jesucristo), Lucas 2:6-12
# **La Presenta** (de la enfante Jesus en la temple), Lucas 2:22-35
# **La Trova** (de la enfante Jesus en la temple), Lucas 2:41-51

**La misterios luminosa**

# **La Batiza de Jesus** (en la rio Jordan), Mateo 3:13-17
# **La Sposi en Cana**, Joan 2:1-12
# **La Proclama de la Rena** (de Dio), Mateo 10:5-14
# **La Cambia** (de la corpo de Jesus en la forma de lus), Lucas 9:28-35
# **La Funda de la Eucaristia** (a la come de sera ultima de Jesus), Lucas 22:14-20

**La misterios tristiosa**

# **La Angusa en la Jardin**, Lucas 22:39-45
# **La Flajeli a la Colona**, Marcos 15:1-15
# **La Coroni con Spinas**, Mateo 27:27-31
# **La Porta de la Crus**, Lucas 23:26-32
# **La Crusi**, Joan 19:18-30

**La misterios gloriosa**

# **La Revive**, Mateo 28:1-9, Joan 20:19-29
# **La Asende de Jesus a la Sielo**, Atas 1:3-10
# **La Pentecoste** (cuando la Spirito Santa desende a la apostoles), Atas 2:1-6
# **La Asende de Maria a la Sielo**, Lucas 1:28-49
# **La Coroni de la Virjin santa en la Sielo**,  Revelas 12:1-5
Biblioteca Nasional de Venezuela

La **Biblioteca Nasional de Venezuela** es un beneria de libros e jornales dial de Venezuela e lo ave de direto de reseta un copia de cada libro primida en Venezuela par un editor venezuelan. Lo ia es constituida en Caracas en 1833. Lo ave 7,1 miliones de volumes en se colies.
Biblioteca

Un **biblioteca** es un colie de libros e la strutur do es mantenida par un corpo public, un institui o un individua privada. En la sinifia tradisional, un libreria es un colie de libros.
Leteratur malti

La **leteratur malti** es cualce leteratur scriveda en Malta, par scrivores malti, o scriveda en la lingua malti.

Esta article va parla sur la leteratur scriveda en malti.

## Orijina
Malti ia evolui de la fini de la governa muslim par la concista de Roger 1 de Sisilia. Ma scrivores no ia ave interesa en developa la scrive car la persones ci ia sabe leje e scrive ia usa en latina.
Xinto

**Xinto** es la relijio tradisional de Japan. Lo es un colie de praticas per institui un lia entre la Japan presente e sua pasada antica. Xinto es una relijio animiste e politeiste.

Lo ensenia ce tota cosas conteni un cami (*神*, traduida como dio o spirito).

Alga camis es:
* Amaterasu Omicami 
* Izanagi
* Izanami
* Susanoo
* Tsukuyomi
Tore de Eiffel

La **Tore de Eiffel** (en franses *tour Eiffel*) es un monumento de fero forjada en la Campo de Marte en Paris, Frans. Lo es nomida per sua desinior, Gustav Eiffel.
Teoria atomal

La **teoria atomal** es, en cimica e fisica, un teoria siensal sur la natur de materia, cual declara ce la materia es composada par unias separada nomida atomes. La teoria orijinal de Leucipo (ativa sirca 440), e sua studiante Democrito de Abdera (460-370) ia inclui sola la idea ce tota materia es composada de atomes, cual ia es consetida como sferos pico e nonvidable. Oji, la teoria vide atomes en un modo plu complicada, con partes como protones, neutrones, e eletrones, e partes an plu pico como cuarces.
Martires de Boston

La **Martires de Boston** es la nom donada en la tradision cuecer a la tre membros engles de la Sosia Relijios de Amis (Marmaduke Stephenson, William Robinson e Mary Dyer) e a William Leddra, ci ia es condenada a mori e esecutada per sua crede relijios su la potia de legi de la Colonia de la Baia de Massachusetts en 1659, 1660 e 1661.
Joan Coromines

**Joan Coromines i Vigneaux** (Barselona, 21 marto 1905 - Pineda de Mar, Maresme, 2 janero 1997) ia es un linguiste catalan, autor de la *Diccionari etimològic i complementari de la llengua catalana*, de la *Onomasticon Cataloniae* e de la *Diccionario crítico etimológico de la lengua castellana*. El ia es un de la espertas xef en linguistica romanica. El ia conose multe ben la catalan, la ositan e la espaniol como ance la linguistica indoeuropean e arabi.

## Biografia
El ia nase la 21 marto 1905 en Barselona, fio de la politiciste Pere Coromines i Montanya e de la ensenior Celestina Vigneaux i Cibils. El ia es frate de la matematiciste Ernest Corominas e de la psicolojiste Júlia Coromines i Vigneaux. De cuando el ia es peti, el ia es interesada en la linguistica. El ia studia en la Scola de Siensas Umana de la Universia de Barselona, e ia completi sua studias en varia sites european.
Egleseta Peniel

La **Egleseta Peniel** (cimrica: *Capel Peniel*) es un antica egleseta metodiste calviniste en Tremadog, Gwynedd.
Impero Deutx

La **Impero Deutx** (deutx: *Deutsches Kaiserreich*, ofisial *Deutsches Reich*) ia es un stato-nasion istorial deutx, cual ia esiste de la uni de Deutxland en 1871 asta la renunsia de Wilhem 2 en 1918, cuando Deutxland ia deveni un republica federal.
Provinse Leon

La **provinse de Leon** es un provinse de Castilia e Leon, en Espania

La capital es Leon.

La cuantia de popla, en la anio 2019, es de 462.496 persones.
Provinse Burgos

La **provinse de Burgos** es un provinse de Castilia e Leon, en Espania

La site capital es Burgos.

La cuantia de popla, en la anio 2010, es de 374.826 persones.
Jeografia de Espania

**Espania** es un pais entre du continentes (Europa sude-ueste e Africa norde). Lo ocupa la plu de la penisola iberian, la Isolas Baleare en la Mar Mediteraneo, e du sites autonom: Ceuta e Melilla en la norde de Africa.
Ajenteria Internasional de Enerjia Atomal

La **Ajenteria Internasional de Enerjia Atomal** es un ajenteria internasional relatada con la Nasiones Unida.

## Lias esterna
* Iran abri un capitol nova (Aora oji)
Frans Eemil Sillanpää

**Frans Eemil Sillanpaa ** (1888-1964), es un scrivor suomi, naseda en la sude-ueste de Suomi (Finland), ci ia studia a la Universia de Sillanpaa e ia es la noveliste vangarda suomi de la dui prima de sentenio 20. Sua scrives es xef como depintas impresiste de la vive cuieta de popla comun. Entre sua novelas es *Vive en la sol * (1916); sua obra mestral * La eritada de Meek * (1931) , e * Popla en note de estate* (1934). El ia scrive ance naretas e articles. Sillanpaa ia reseta la premio Nobel en leteratur de 1939.
Vaslav Nijinsky

**Vaslav Fomich Nijinsky** (rusce: Вацлав Фомич Нижинский; 12 marto 1890 - 8 april 1950) ia es un dansor
de baletia rusce de orijina polsce.
Arciteta nazi

La **arciteta nazi** ia es un projeta arcitetal e parte de la projeta de la  Partito nazi per crea un renase cultural e spirital de Deutxland como parte de la *Reich* Tre.
Numero intera

**Numeros intera** (curta "enteros") estende la cuantia de numeros natural. Los pote es positiva o negativa. Los veni de numeros natural par sutrae un numero plu grande de un numero min grande.

Esemplo:

{| class="wikitable" align="left"
Numero razonal

En matematica, un **numero razonal** es un tal numero, cual pote resulta cuando un entero es divideda entre un otra entero. Lo es: un numero razonal pote es scriveda como un frato de du enteros. Cada numero rasional es ance un numero real, e pote es positiva o negativa. Un numero cual no es rasional es nomida nonrazonal.

La plu de la numeros, cual on usa a cada dia, es razonal. Los inclui fratos e enteros. Ance per esemplo 1,5 es un numero razonal, car lo pote es scriveda como un frato 3/2.

## Varias de formas de numeros razonal
### Forma fratal
Tota numeros razonal pote es scriveda como fratos. La numero 1,5 per esemplo,pote es scriveda 1 \frac{1}{2}, \frac{3}{2}, o 3/2.

Plu esemplos de fratos: \frac{1}{7}, \frac{-8}{9}, e \frac{2}{5}.

### Desimal finita
Un parte grande de numeros razonal pote es scriveda en la forma de desimal finita. La dijitos ante la virgula desimal indica la parte intera, e la dijitos pos la virgula indica la parte fratal de la numero. Nota, ce la cuantia de dijitos es asi finita!  Esemplos inclui 3,2, 4,075, e -30012002. Tota de estas es numeros razonal. Un otra bon esemplo es 0,9582938472938498234.

### Desimal repeteda
Un desimal repeteda es un forma desimal, cual ave nonfinita multe de dijitos pos la virgula desimal, ma en tal modo ce alga dijitos forma un periodal, un grupo, cual es repeteda sin fini.

Un esemplo es \frac{1}{3}. Como un desimal lo es scriveda 0,3333333333... La puntos indica ce  **3** repete sin fini.

La seguente es un caso, do un grupo repete: La frato \frac{1}{11} como un desimal es 0.09090909... Asi la grupo **09** repete.

Lo es posible ce alga otra dijitos presede la grupo repetente. Per esemplo si \frac{1}{6} es scriveda como 0,16666666... Asi la dijito **6** repete pos la dijito 1.

Cuando calculante esta, un calculador ta fa un rondi. Per esemplo tua calculador ta dise ce \frac{2}{3} = 0,6666667, an tal on ave no 7. Lo rondi la 6 ultima a 7. Alga calculadores moderna pote memori la resulta coreta an tal los mostra mera la numero rondida.

## Numeros nonrazonal
Un numero es nonrazonal, si lo no pote es presentada como un frato de du numeros intera. Ance la numeros nonrazonal pote es presentada como un desimal, ma esta desimal no es finita, no ave un periodal repeteda. Un de la numeros la plu importante en matematica, π (Pi) es nonrazonal. Sua forma desimal ave un cuantia nonfinita de dijitos, cual segue lunlotra con no sistem vidable. La comensa de la desimal es 3,1415926535. Alga dijitos pote repete a alga veses, ma on ave no periodal, cual ta repete sin fini.
Distrito de Columbia

**Washington, D.C.**, veste **Washington, Distrito de Columbia** (engles: **Washington, District of Columbia**) es la distrito federal e la capital de la Statos Unida de America. Lo ia es nomi per George Washington, presidente prima de la Statos Unida de America, e la Padre Fundor. Washington ave un popla de 693,972 (de julio 2017)

La constitui de la SUA institui un distrito federal, no plu ce un cuadro de des milias (16 kilometres) per lado. La distrito no es un stato e no es en un stato car la scrivors de la constitui ia pensa ce si la site capital ta es en un stato, esta stato ta gania tro multe potia political de la loca la capital en la stato..

La Distrito de Columbia ia es fundida en 1791 par Congresa, e ia es alora un cuadro con lados de des milia, de tera de la statos de Virginia e Maryland. En 1846, la tera de Virginia ia reveni a esta stato; tal la distrito ave aora un area de 68.3 cuadro-milia (177 cuadro-cilometres).
Alabama

**Alabama** es un stato en la Statos Unida de America.

## Istoria
La stato ia junta la Statos Unida de America a decembre 14, 1819.

La site capital es Montgomery.

Alabama ia es un de Statos ce departi la SUA e junta la Statos Federada de America.
Arizona

**Arizona** es un stato en la Statos Unida de America. La stato ia junta la Statos Unida de America a febrero 14, 1912.

La site capital es Phoenix.

La slogan stato es: "*Ditat Deus*" (Dio fa rica).
Arkansas

**Arkansas** es un stato de la Statos Unida de America.

La site capital es Little Rock.

Lo ia es un de la statos cual ia parti la SUA e ia junta se a la Statos Federada de America.

## Governores de Arkansas
* Richard C. Byrd
Richard C. Byrd

**Richard C. Byrd** (1805 -- 1 junio 1854) ia es un governor democratial en la stato de Arkansas.

Richard C. Byrd ia nase en 1805 en Hawkins Contia, Tennessee. Byrd ia es un mercator e cultivor. El ia move a Arkansas en 1826.
Strabo

**Strabo** (elinica: *Στράβων* 64/63 aec - s 24 ec) ia es un jeografiste, filosofiste e istoriste elinica.
Provinse Segovia

La **provinse de Segovia** es un provinse de Castilia e Leon, en Espania

La site capital es Segovia.

La cuantia de popla, en la anio 2019, es de 154.095 persones.
1557

## Avenis
*La portugeses comensa abita en Macau.
## Nases
*Oda Nobutada, jeneral japanes (mori 1582)
## Moris
*Janero 2 - Pontormo, pintor italian (nase 1494)
Xenocrate

**Xenocrate** ia es un filosofiste elinica, matematiciste e gidor de la Academia Platonica de 339/8 a 314/3 aec. Sua ensenias ia segue aceles de Platon, cual el ia atenta defini plu prosima, frecuente con elementos matematical.
Xenofon

**Xenofon de Atina** (elinica: *Ξενοφῶν*) ies es un filosofiste, istoriste, soldato e mersenario elinica, e un disiplo de Socrate.

## Obras
La obra la plu famosa de Xenofon es la "Anabase" (*Ἀνάβασις*).
Anakin Skywalker

**Anakin Skywalker** ia es un de la jedis la plu famosa e potiosa en la universo de *[[Star Wars]]*. El ia nase sur la planeta Tatooine, fio de Shmi Skywalker, un sclavo. Ance Anakin ia nase como un sclavo, e ia labora en un boteca per robotes e partes de macinas. Ma el ia ave un potia grande, cual ia es sensada par la jedis Quai-gon Jinn e Obi-wan Kenobi cuando los ia visita la planeta per repara sua barcon spasial. Par un jua de corsa en cual Anakin ia gania, el ia oteni sua libria, e ia vade con la du jedis a la planeta Coruscant, la sentro de la impero, conteninte la templo de la jedis.

A la ves prima cuando Anakin ia visita la templo, la otra jedis ia es impresada par sua potia, ma ia pensa ance ce el es tro vea per es instruida (alora, on ia instrui jedis a eda multe joven), ce la potia de Anakin va pote es perilosa, e ce sua futur es nonserta. A contra, Quai-gon Jinn ia vole ce on instrui Anakin, e ante sua mori ia dise a sua *padawan* (studiante) ce Obi-wan debe instrui el. Donce Obi-wan ia dise esta a la consilio, e vidente ce los no va pote cambia sua opina, la jedis de la consilio ia acorda ce Anakin ta deveni un jedi.

Tra multe anios, Anakin ia es instruida par Obi-Wan Kenobi, e ia deveni plu e plu potiosa. En la serie du de filmas, el ia apare como joven e potiosa, ma ance como un studiante alga nonstable. Cuando el ia es joven, Anakin ia deveni enamada par la rea elejeda Padmé Amidala. Pos fini sua periodo como rea, Amidala ia deveni un senator e ia encontra alora Anakin a la ves du.

Como un jedi, Anakin no ia es permeteda a ama e ave lias emosial o material. Ma el no ia pote resiste, e cuando el ia proteje la senator Padme como un jedi joven, el ia parla a multe veses a Padme sur sua ama a el. Final, la du persones ia deveni enamada, e ia deside continua secreta sua relata.
Ismailisme

**Ismailisme** (arabi: *الإسماعيلية‎ al-Ismāʿīliyya*) es un ramo de xia. La ismailistes teni sua nom de sua aseta de Ismail ibn Jafar como la seguor spirital (imam) de Jafar al-Sadic.
Lege siensal

Un **lege siensal** es un regula esistente sin influe umana e trovada par oserva empirical e/o dedui lojical. Multe leges siensal es trovada en la siensas natural, xef fisica, ma simil leges esiste ance en la siensas umana, do los es empirical tratada (per esemplo en linguistica o psicolojia).

Leges fisical importante es per esemplo:
* Lege de Boyle (cualia de gas)
* Leges de Newton (gravia)
* Lege de Ohm (resiste electical)

Leges siensal de otra disiplinas siensal es per esemplo:
* Lege de Fechner (intensia de persepi sensal)
* Lege de Grimm (fonetica)

## Lias esterna
* (en engles) Laws of Nature (Stanford Encyclopedia of Philosophy)
* (en engles) Laws of Physics: A Primer (National University of Singapore)
* (en engles) The laws list (The homepage of Erik Max Francis)
* (en engles) Physics (The homepage of Erik Max Francis)

## Vide ance
* Metodo siensal
1529

## Avenis
*agosto 5 - Imperor Charles V e Francis I de Frans sinia la Trata de Cambrai, o la "Pas de la Fias". Francis abanda se reclamas en Italia, ma pote reteni Borgonia.
## Nases
*Giambologna, scultor italian (mori 1608)
## Moris
*Lo Spagna, depintor Italian
Polinesia Franses

**Polinesia Franses ** es un pais en la Mar Pasifica.

La area es sirca 4 167 cilometres cuadrida.

La cuantia de popla, en la anio 2007, es sirca 278 963 persones.

La site capital es Papeete.

La linguas major es franses e linguas polinesian variosa.
Darvix

Un **darvix** es un membro de un ordina relijiosa en sufisme ci dedica se a un vive de povria, e ci usa rituos incluinte dansas jirante.

## Etimolojia
La parola "darvix" veni tra turces de la parola farsi  درویش‎‎ (*darvīsh*). Lo es usada en la mesma modo como la arabi *facir*, cual refere a un om santa ci ia abandona plaseres per un vive sever e relijiosa.
Iberia (airocompania)

**[[Iberia]]** es un airocompania espaniol fundida en 1927 con la nom *Iberia, Compañía Aérea de Transporte* ("Iberia, Airocompania de Transporta" en Lingua Franca Nova).
Cuneforma

**Cuneforma**, un de la sistemes la plu temprana de scrive, ia es inventada par la sumeres. Lo es distinguida par sua marcas con forma de cuneo sur tabletas de arjila. La marcas ia es creada par un cada nonagu como un stilo.

Emerjinte en Sumer en la milenio 4 aec tarda (la periodo de Uruk IV) per espresa la lingua sumer, cual ia es un lingua isolida, scrive de cuneforma ia comensa como un sistem de glifos e ia veni de un sistem plu temprana de fixes formida ia usa per contablia. En la milenio 3, la representa imajin ia deveni simplida e plu astrata en cuando la cuantia de sinias usada ia redui (Cuneforma hitita). La sistem es composada de un combina de sinia logofonetical, alfabetal consonantal, e silabal.

La scrive sumer orijinal ia es ajustada per la scrive de linguas semita acad (asirian/babilonian), eblaita, e amorita; la lingua isolida elamita e la linguas isolida hatita, hurita, e linguas uratan; e ance linguas indoeuropean hitita e luvita. Lo ia inspira la alfabeta ugaritica semita plu temprana e ance cuneforma persian vea. Scrive de cuneforma ia es gradal recambiada par la alfabeta fenisia tra la Impero neoasirian (911-612 aec). Ante fini de sentenio 2 ec, la scrive ia deveni estinguida, sua indicas final ia es trovada en Asiria e Babilonia, e tota conose de scrive lo ia es perdeda asta cuando lo ia comensa es desifrida en la sentenio 19.

Entra dui un milion e du milion tableta de cuneforma es estimada a ia es escavada en eda moderna, de cual sola aprosima 30 000-100 000 es lejeda o publicida. La Museo brites ave la colie la plu grande (sirca 130 000), segueda par la Museo asian sude-ueste de Berlin, la Louvre, la Museo arceolojial de Istanbul, la Museo national de Irac, la Colie babilonian de Yale (sirca 40 000), e Museo de Penn. La plu de estas 'es retenida en esta colies per un sentenio sin es traduida, studiada, o publicida' car on ave sola sento cuneformiste autorida en la mundo.

## Referes